# **Navodila za pomoč občanom in občankam pri glasovanju za participativni proračun Mestne občine Nova Gorica 2024–2026 "Sodeluj in odločaj"**

Glasovanje poteka preko platforme [Participativni proračun Mestne občine Nova Gorica](https://participativni-proracun.nova-gorica.si/). Občanu pomagate ustvariti uporabniški račun (registracija) in ga vodite pri procesu glasovanja.

V namen ustvarjanja več uporabniških računov z enim elektronskim naslovom si ustvarite elektronski naslov ponudnika Google (Gmail). E-naslov naj bo generičen, na primer: kromberkpp@gmail.com.

## korak: Registracija uporabnika

Pred prvo uporabo se je potrebno registrirat. To storite na spletni strani za vpis v platformo. Nov uporabniški račun ustvarite s klikom na gumb Vpiši se (desno zgoraj na platformi), nato kliknite Registriraj se oziroma registrirate se lahko tudi neposredno na [Participativni proračun – registracija uporabnika](https://participativni-proracun.nova-gorica.si/users/sign_up).



Ob registraciji morate izpolniti naslednje podatke:

* **Uporabniško ime**: Uporabniško ime je lahko sestavljeno iz imena in priimka občana. V kolikor je uporabniško ime že zasedeno, mu lahko dodate kako številko, npr. 1.
* **EMŠO občana.**
* **E-naslov:** Vsak uporabnik mora imeti unikatni e-naslov. Unikatni elektronski naslov lahko ustvari z uporabo vašega Gmail računa in sicer tako, da pred znakom @ dodate + in dodatne znake. Torej če je vaš elektronski naslov kromberkpp@gmail.com, lahko uporabite elektronski naslov kromberkpp+1@gmail.com in nato +2, +3 itd. za vsakega novega uporabnika.
* **Telefonska številka**: Lahko vnesete tudi 00000, ni potreben podatek.
* **Geslo:** Predlagamo, da si izberete geslo, ki si ga boste **zapomnili** in nato za vsakega uporabnika geslu dodate zaporedno številko, pod katero ste uporabnika registrirali.

Torej če je uporabnik registriran pod kromberkpp+1@gmail.com, je lahko vaše geslo lahko ppkromberk1.

Po uspešni registraciji boste na vaš elektronski naslov (v našem primeru kromberkpp@gmail.com) dobili potrditveno elektronsko sporočilo. Kliknite na "Potrdi moj račun za Sodeluj in Odločaj".

## korak: Prijava

Po potrditvi registracije kliknite na gumb Vpiši se (desno zgoraj) in občana prijavite v platformo z elektronskim naslovom, ki ste ga uporabili za registracijo (v našem primeru kromberkpp+1@gmail.com) in geslom.

## korak: Glasovanje

Po uspešnem vpisu z novim računom, občanu pomagate izbrati projekte za katere želi glasovati.

Po uspešnem glasovanju se odjavite iz platforme. Ponovite postopek za naslednjega občana.